b'\n_START_ARTICLE_\nShape of Things to Come (album, George Benson)\n_START_SECTION_\nSprejem\n_START_PARAGRAPH_\nRecenzor portala AllMusic, Thom Jurek, je zapisal, da je ta album, Bensonova prva izdaja pri zalo\xc5\xbebi A&M Records ozna\xc4\x8deval prihod resni\xc4\x8dnega zvezdnika na jazzovski sceni. Creed Taylor je namre\xc4\x8d z Bensonom sklenil pogodbo takoj po smrti jazzovskega kitarista Wesa Montgomeryja leta 1968. Taylor je zatem Bensona seznanil z aran\xc5\xbeerjem Donom Sebeskym, ki je pred tem sodeloval z Montgomeryjem, in in\xc5\xbeenirjem Rudyjem van Gelderjem. Na albumu sta se pojavila tudi Herbie Hancock in Ron Carter, ki sta bila \xc4\x8dlana kvinteta Milesa Davisa, poleg njiju pa \xc5\xa1e basist Richard Davis, pianist Hank Jones in \xc5\xa1tevilni drugi. Album vsebuje \xc5\xa1irok nabor skladb, od radikalne revizije skladbe "Chattanooga Choo Choo" do skladbe Teddyja Whita in Arethe Franklin, "Don\'t Let Me Lose This Dream", edine skladbe, ki jo lahko jemljemo kot faksimile v spomin Montgomeryju. Seberskyjevi trobilni aran\xc5\xbemaji so naredili zvok progresiven in tesen. Na albumu je v\xc4\x8dasih zelo sli\xc5\xa1en organist Covington, ki vseeno pu\xc5\xa1\xc4\x8da precej prostora Bensonovim solom. Benson je k albumu prispeval jazz blues skladbo "Shape of Things That Are and Were", kot bi \xc5\xbeelel dejati "Jaz nisem Wes; to je bilo v\xc4\x8deraj."'